
LĒMUMS
Rīgā
	23.09.2026.
	Nr. RD-26-1065-lē

	
	(prot. Nr. 30, 40. §)




Par grozījumiem Rīgas valstspilsētas pašvaldības un SIA “Rīgas meži” 31.01.2017. pārvaldes uzdevuma deleģēšanas līgumā Nr. RD-17-83-lī


Pamatojoties uz Valsts pārvaldes iekārtas likuma 45. panta otro daļu, 2.1 daļu un piekto daļu un Pašvaldību likuma 4. panta trešo daļu, ņemot vērā Rīgas domes 20.12.2016. lēmumu Nr. 4656 “Par pārvaldes uzdevuma deleģēšanas līguma noslēgšanu ar SIA “Rīgas meži””, lai nodrošinātu Pašvaldību likuma 4. panta pirmās daļas 2. punktā minētās autonomās funkcijas izpildi, Rīgas dome nolemj: 

1. Apstiprināt vienošanās pie 31.01.2017. pārvaldes uzdevuma deleģēšanas līguma Nr. RD-17-83-lī (turpmāk – Vienošanās) projektu.

2. Uzdot Rīgas valstspilsētas pašvaldības Mājokļu un vides departamentam piecu darba dienu laikā pēc Vienošanās noslēgšanas nodrošināt tās publicēšanu Rīgas valstspilsētas pašvaldības oficiālajā tīmekļvietnē www.riga.lv.

3. Pilnvarot Rīgas valstspilsētas pašvaldības Mājokļu un vides departamenta direktoru un Rīgas valstspilsētas pašvaldības Īpašuma departamenta direktoru parakstīt Vienošanos.

4. Rīgas valstspilsētas pašvaldības Mājokļu un vides departaments un Rīgas valstspilsētas pašvaldības Īpašuma departaments ir atbildīgi par lēmuma izpildi.

